b'\n_START_ARTICLE_\nMaster of Puppets\n_START_SECTION_\nIstorin\xc4\x97 reik\xc5\xa1m\xc4\x97\n_START_PARAGRAPH_\nKai buvo i\xc5\xa1leistas, Master of Puppets suteik\xc4\x97 metalo fanams galimyb\xc4\x99 i\xc5\xa1girsti skambes\xc4\xaf, kuris visi\xc5\xa1kai skyr\xc4\x97si nuo tuo metu populiaraus komerci\xc5\xa1ko bei \xc4\xafvaizd\xc5\xbeiu paremto glam metal. I\xc5\xa1kart po i\xc5\xa1leidimo parduota daugiau nei pus\xc4\x97 milijono kopij\xc5\xb3 nepaisant to, kad grup\xc4\x97s muzika nebuvo grojama radijo stotyse ar televizijoje (pirmasis grup\xc4\x97s vaizdo klipas buvo 1988 metais i\xc5\xa1leistas One). Tai buvo pirmasis grup\xc4\x97s albumas, kuriam JAV \xc4\xafra\xc5\xa1\xc5\xb3 pramon\xc4\x97s asociacija skyr\xc4\x97 auksinio titul\xc4\x85. Muzikos kritikai \xc5\xa1\xc4\xaf album\xc4\x85 da\xc5\xbenai vadina "vienu \xc4\xaftakingiausiu vis\xc5\xb3 laik\xc5\xb3 heavy metal albumu"._NEWLINE_\xc4\xaera\xc5\xa1in\xc4\x97jimo metu grup\xc4\x97s sud\xc4\x97tis buvo \xc5\xa1i: James Hetfield (vokalas, gitara), Lars Ulrich (mu\xc5\xa1amieji), Kirk Hammett (pagrindin\xc4\x97 gitara), ir Cliff Burton (bosin\xc4\x97 gitara). Viena prie\xc5\xbeas\xc4\x8di\xc5\xb3, d\xc4\x97l kurios atsimenamas \xc5\xa1is albumas, yra Burton\'o \xc5\xbe\xc5\xabtis autokatastrofoje i\xc5\xa1kart po albumo i\xc5\xa1leidimo._NEWLINE_Nor\xc4\x97dami pamin\xc4\x97ti 20-\xc4\x85sias albumo i\xc5\xa1leidimo metines, Metallica sugrojo vis\xc4\x85 album\xc4\x85 kiekviename Escape from the Studio \'06 turo koncerte bei Download \'06 festivalyje. \xc5\xa0iuose koncertuose instrumentinis Orion buvo pirm\xc4\x85 kart\xc4\x85 sugrotas gyvai, nors kai kurie jo fragmentai jau buvo skamb\xc4\x97j\xc4\x99 instrumentiniuose kratiniuose bei soliniuose bosini\xc5\xb3 gitar\xc5\xb3 numeriuose._NEWLINE_2006 metais \xc5\xa1iam albumui buvo skirtas specialus brit\xc5\xb3 \xc5\xbeurnalo Kerrang! numeris. Prie \xc5\xbeurnalo buvo prid\xc4\x97tas Master of Puppets: Remastered CD, kuriame visos albumo dainos buvo perdainuotos populiari\xc5\xb3 atlik\xc4\x97j\xc5\xb3, \xc4\xafskaitant Bullet for my Valentine bei Trivium.\n_START_SECTION_\nInovacija\n_START_PARAGRAPH_\n\xc5\xa0iuo albumu Metallica pad\xc4\x97jo vystyti thrash metal \xc5\xbeanr\xc4\x85. Albumo dainos buvo ne\xc4\xafprastai sud\xc4\x97tingos bei melodingos (labiausiai tai pastebima Battery, Master of Puppets bei Orion. Tai albumo skambes\xc4\xaf padar\xc4\x97 \xc5\xa1iek tiek pana\xc5\xa1\xc5\xb3 \xc4\xaf power metal bei progressive metal. Dain\xc5\xb3 tekst\xc5\xb3 temos - socialiniai aspektai, b\xc5\xabdingi thrash metal \xc5\xbeanrui, ta\xc4\x8diau Metallicos tekst\xc5\xb3 lygis pasiek\xc4\x97 naujas auk\xc5\xa1tumas, paliesdamas karo, narkotik\xc5\xb3, politikos temas. Nema\xc5\xbeai \xc4\xaftakos melodijoms bei sud\xc4\x97tingiems gitar\xc5\xb3 ritmams tur\xc4\x97jo klasikin\xc4\x97 muzika.'